คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์

คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์ () เป็น คณะวิชา สังกัดมหาวิทยาลัยกาฬสินธุ์

 ประวัติคณะ 
คณะวิศวกรรมศาสตร์และเทคโนโลยีอุตสาหกรรม จัดตั้งขึ้นตามกฎกระทรวงจัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. 2561 ลงวันที่ 6 กันยายน พ.ศ. 2561 ประกาศในราชกิจจานุเบกษา เล่ม 135 ตอนที่ 69 ก เมื่อวันที่ 13 กันยายน 2561 ภารกิจหลักของคณะวิศวกรรมศาสตร์และเทคโนโลยีอุตสาหกรรม คือ การเป็นสถาบันการศึกษาที่มุ่งเน้นการผลิตช่างเทคนิคฝีมือและการผลิตบัณฑิตด้านวิศวกรรมศาสตร์ที่มีความรู้ความสามารถทั้งทางวิชาการและทักษะในวิชาชีพด้านวิศวกรรมและเทคโนโลยี ส่งเสริมงานวิจัยเพื่อสร้างและพัฒนาองค์ความรู้และเทคโนโลยี ตลอดจนให้บริการทางวิชาการแก่ท้องถิ่นและสังคม รู้จักคิดอย่างมีเหตุผล มีคุณธรรม จริยธรรม และมีความใฝ่เรียนรู้ เพื่อรองรับการพัฒนาด้านอุตสาหกรรมและเทคโนโลยีของกลุ่มจังหวัดร้อยแก่นสารสินธุ์และภูมิภาค โดยส่งเสริมและสนับสนุนแผนบูรณาการอุตสาหกรรม พัฒนาอุตสาหกรรมเป้าหมาย ยกระดับผลิตภัณฑ์โดยนำเทคโนโลยีและนวัตกรรมมาใช้ในกระบวนการผลิต สร้างนิคมอุตสาหกรรม เพื่อรองรับอุตสาหกรรม 5 ด้าน ประกอบด้วย ยานยนต์ อิเล็กทรอนิกส์ เหล็ก ยางพารา และวัสดุก่อสร้าง ตลอดจน 10 อุตสาหกรรมเป้าหมาย ซึ่งจะเป็นกลไกขับเคลื่อนเศรษฐกิจเพื่ออนาคต (New Engine of Growth ) คือ อุตสาหกรรมเดิมที่มีศักยภาพ (First S-Curve)  และอุตสาหกรรมอนาคต (New S-Curve) อุตสาหกรรมยานยนต์สมัยใหม่ (Next – Generation Automotive) อุตสาหกรรมอิเล็กทรอนิกส์อัจฉริยะ (Smart Electronics) อุตสาหกรรมหุ่นยนต์ (Robotics) อุตสาหกรรมการบินและโลจิสติกส์ (Aviation and Logistics) และ อุตสาหกรรมดิจิตอล (Digital) เพื่อวัตถุประสงค์ ดังนี้

         1. เพื่อผลิตช่างเทคนิคฝีมือ และผลิตบัณฑิตด้านวิศวกรรมศาสตร์และเทคโนโลยีที่มีคุณภาพตามกรอบมาตรฐานคุณวุฒิระดับอุดมศึกษาแห่งชาติ (TQF: HEd) และสภาวิชาชีพรวมถึงเป็นช่างเทคนิคฝีมือและบัณฑิตที่มีความรู้ คุณธรรม จริยธรรม และความรับผิดชอบต่อสังคมที่ดี

         2. เพื่อส่งเสริมและสนับสนุนการศึกษาค้นคว้าวิจัย สร้างสรรค์สิ่งประดิษฐ์และนวัตกรรม รวมทั้งความก้าวหน้าทางวิชาการสู่การต่อยอดสำหรับการให้การบริการทางวิชาการ และถ่ายทอดเทคโนโลยีสู่ท้องถิ่น

         3. เพื่อจัดการศึกษาที่มุ่งเน้นให้ผู้เรียนและบัณฑิตตระหนักถึงการทำนุบำรุงศิลปวัฒนธรรม และรักษาสิ่งแวดล้อมเพื่อดำรงไว้ซึ่งภูมิปัญญาและเอกลักษณ์ของท้องถิ่น

 หลักสูตรที่เปิดสอน 
 หลักสูตรที่เปิดสอนในคณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์ ระดับประกาศนียบัตรวิชาชีพชั้นสูง ระดับปริญญาตรีหลักสูตรประกาศนียบัตรวิชาชีพชั้นสูง (ปวส.) (หลักสูตร 2 ปี) 
สาขาวิชาช่างกลโรงงาน
สาขาวิชาเทคนิคยานยนต์
สาขาวิชาเทคโนโลยีคอมพิวเตอร์
สาขาวิชาเทคโนโลยีโลจิสติกส์และการขนส่ง
สาขาวิชาไฟฟ้ากำลัง
สาขาวิชาเครื่องกลเกษตรหลักสูตรปริญาตรี (หลักสูตร 4 ปี)
วศ.บ. สาขาวิชาวิศวกรรมเครื่องกล
วศ.บ. สาขาวิชาวิศวกรรมอุตสาหการ
วศ.บ. สาขาวิชาวิศวกรรมโลจิสติกส์
วศ.บ. สาขาวิชาวิศวกรรมคอมพิวเตอร์
วศ.บ. สาขาวิชาวิศวกรรมเมคคาทรอนิกส์
สถ.บ สาขาวิชานวัตกรรมการออกแบบ
อส.บ. สาขาวิชาวิศวกรรมเครื่องจักรกลเกษตร
หลักสูตรปริญญาตรี 2 ปี (เทียบโอน) 
วศ.บ. สาขาวิชาวิศวกรรมคอมพิวเตอร์
อส.บ. สาขาวิชาวิศวกรรมเครื่องจักรกลเกษตร
หลักสูตรปริญญาตรี 3 ปี (เทียบโอน) 
วศ.บ. สาขาวิชาวิศวกรรมเครื่องกล
วศ.บ. สาขาวิชาวิศวกรรมอุตสาหการ
วศ.บ. สาขาวิชาวิศวกรรมโลจิสติกส์
วศ.บ. สาขาวิชาวิศวกรรมเมคคาทรอนิกส์
สถ.บ สาขาวิชานวัตกรรมการออกแบบ

  แหล่งข้อมูลอื่น 
 เว็บไซต์อย่างเป็นทางการของมหาวิทยาลัยกาฬสินธุ์ 

 อ้างอิง 

หมวดหมู่:คณะวิศวกรรมศาสตร์ในประเทศไทย